Șoferii care merg pe Autostrada Soarelui spre litoralul Mării Negre sunt nevoiți să plătească o taxă de pod la Fetești.
S-a reintrodus taxa de pod de la Fetești. Cât trebuie să scoată din buzunar turiștii în 2024
Deși anul trecut, taxa de pod de la Fetești a fost suspendată, aceasta a fost reintrodusă în cursul acestui an. Conform Antena 3 CNN, noile tarife sunt următoarele, în funcție de tipul și de dimnesiunea vehiculului:
- 13 lei pentru autoturisme
- 47 lei pentru microbuze/vehicule cu o greutate mai mare de 3.5 tone
- 64 lei pentru autocare/vehicule de peste 12 tone cu maximum 3 axe
- 91 lei pentru vehicule de peste 12 tone cu 4 axe sau mai multe.
Turiștii pot achita taxa atât la trecerea prin zona respectivă în Cernavodă, cât și după trecerea podului, până la orele 24:00 în ziua următoare trecerii pe pod.
De asemenea, aceștia pot plăti taxa prin SMS, la numărul unic 7577. Trebuie să știe că în corpul mesajului trebuie trecut numărul de înmatriculare și categoria vehiculului. De pildă:
- autoturism: PH09ABC 1
- vehicul de marfă, mai mic de 12 tone: PH09ABC 2
- autocar: PH09ABC 3
- vehicul de peste 12 tone cu 4 axe sau mai multe: PH09ABC 4.
În acest caz există și excepții de la plată. Cei care pot să nu achite taxa de trecere a podului de la Fetești sunt: oamenii cu hadicap grav, dar și vehiculele folosite pentru îngrijirea acestora.
De asemenea, cei care locuiesc în zona podului de la Fetești nu trebuie să achite taxa. Aceștia trebuie să depună o cerere care să ateste că au domiciliul în zona respectivă, obținând astfel dreptul de liberă trecere.
Citește și: "Taxă pe lux." Ce înseamnă și cum se aplică
Cât este amenda pentru neplata taxei de pod de la Fetești
Cei care aleg să nu respecte legea, trebuie să ltie că amenda pentru neplata taxei de pod începe de la 130 de lei, pentru autoturisme, și poate ajunge la 1.800 de lei pentru vehicule de mare tonaj.
- 130 de lei – autoturism
- 470 lei – 940 lei – microbuze/vehicule mai mari de 3.5 tone
- 640 lei – 1.280 lei – autocare/vehicule de peste 12 tone cu maximum 3 axe
- 910 lei – 1.820 lei – vehicule de peste 12 tone cu 4 axe sau mai multe.
Amenda se poate achita la Trezorerie, Direcția de Taxe și Impozite Locale, la Poștă, dar și online, pe ghiseul.ro.
Vezi mai multe ştiri de ultimă oră pe observatornews.ro
Ce au putut să scrie pe un afiș locatarii unui bloc din Cluj. Mesajul ciudat pentru vecinul care tușește: "Sunetul deran...